
Rezumat: Pentru a identifica tendinţele actuale în evoluţia conflictelor, este necesar să luăm în considerare 
si aspectele neletale, cum ar fi cele economice și culturale. Cu toate că aspectele economice și culturale nu 
dispun de capabilități cinetice, ele pot influența în mod covârșitor desfășurarea unei operații militare. 

În contextul unui mediu operational interconectat și globalizat, sunt demarate, la nivelul armatelor nationale, 
transformări în ceea ce priveşte implementarea în procesul de planificare si execuţie a operațiilor militare a 
resurselor economice și culturale din teatrul de operații. Aceste resurse și-au manifestat utilitatea în conflictele 
armate ale ultimului deceniu, contribuind, câteodată, în mod decisiv, la reușita sau eșecul unei campanii militare. 

PSYOPS. 


1. Introducere 

Multe dintre cele mai recente teorii care 
definesc natura războiului subliniază necesitatea 
de a înțelege aspectele culturale și economice ale 
conflictului. Cu peste două sute de ani în urmă, în 
1833, Carl von Clausewitz afirma că „Prima şi cea 
mai importantă hotărâre pe care trebuie să o ia un 
comandant este aceea de a stabili în mod clar ce 
fel de confruntare va fi și nu o luptă care se va 
transforma în ceva străin naturii sale”!. 

Elementul fundamental în rezolvarea unei 
confruntări, reliefat de Clausewitz, este acela de a 


identifica exact problema și centrele de greutate 


ale adversarului. Aici se încadrează și aspectele 
de ordin economic si cultural pe care prezentul 
articol le supune atenţiei. 

Analizând conflictele armate din ultimul 
secol se evidențiază necesitatea înțelegerii 
aspectelor culturale de la nivelul teatrelor de 
operații. În fiecare dintre aceste conflicte, dintre 
care menționăm numai câteva, precum cele din 
Vietnam, Somalia, Haiti, Irak, Afganistan si Siria, 
istoria războaielor demonstrează că Statele Unite 
ale Americii si aliații sai au înțeles în mod greșit 


sau nu au luat în considerare în mod adecvat si la 

adevarata lor valoare aspectele economice si 
culturale in planificarea, conducerea si executarea 
operaţiilor militare?. 

Desi, in mod aparent, în conflictele 
mentionate, armatele SUA si ale tarilor partenere 
au avut suprematia la nivelul efectivelor, tehnicii si 
tehnologiilor folosite, componentele cultural- 
economice, combinate cu tehnicile de agresiune 
asimetrică si hibridă folosite de armatele oponente 
au dus, de foarte multe ori, după o perioadă lungă 
de confruntări de uzură, la eşecul sau la 
retragerea coalițiilor. Desi, succesul absolut al 
actualelor operații din Irak, Afganistan si Siria nu 
poate fi încă determinat, datele inițiale 
demonstrează că planificatorii militari pot 
îmbunătăți integrarea analizei cultural-economice, 
de la nivelul teatrelor de operatii, în procesul de 
planificare si conducere a misiunilor. 

Până nu demult, mediul operațional era 
constituit doar din elemente care se puteau fi 
reprezentate pe hartă, cum ar fi: drumuri, clădiri, 
râuri, echipamente, granite, însă, în ultima 
perioadă, evoluția conflictelor militare a evidențiat 
importanța covârșitoare a elementelor care nu pot 
fi trecute în legenda unei hărţi, si anume: aspecte 
culturale, informaționale, evoluții economico- 
sociale, volatilitatea graniţelor și alianțelor militare, 
aspecte care pot face diferența într-o confruntare 
militară. 

Recent, s-au făcut eforturi substanţiale de 
către armatele moderne pentru a articula si 
armoniza, în planificarea, conducerea si 
executarea 
operatiilor militare, componentele non-tangibile de 
tipul celor socio-culturale cu cele tangibile ale 
echipamentelor militare. 

Chiar dacă o mare parte a elementelor 


neconvenționale enumerate sunt  apanajul 


PSYOPS şi ale conflictului hibrid, componenta 
cultural-economică, care afectează sprijinul logistic 
al forțelor combatante, poate oferi un avantaj sau, 
dimpotrivă, un dezavantaj, unităţilor care o 
utilizează în executarea misiunilor. 

Astfel, având în vedere importanța 
acestor tipuri de elemente, prezenta cercetare îşi 
propune să ofere o perspectivă generală a utilității 
în actualitate a aspectelor economice și culturale 


în cadrul operațiilor. 


2. Consideraţii generale privind mediul 
de desfășurare al conflictelor și al importanţei 
aspectelor economice si culturale ale 
operațiilor militare 


Se prefigurează ca, în viitoarele conflicte, 
se va manifesta tot mai mult fenomenul de anarhie 
întâlnit cu precădere în continentul african, fiind 
rezultatul combinării efectelor de creştere rapidă a 
populațiilor statelor africane, concomitent cu 
diminuarea resurselor naturale. De altfel, zonele 
cele mai puţin dezvoltate ale lumii au și cele mai 
numeroase state fragile (a se vedea indexul 
fragilitatii statale) la nivel international și credem ca 
aceste regiuni pot servi drept cadru de analiză 
pentru conflictele viitorului. 

Mai ales că presiunea demografică, 
dezvoltarea economică precară, subdezvoltarea 
infrastructurilor sociale (educație, sănătate, piaţa 
muncii, etc.) vor continua să existe în următoarele 
decenii, iar în prezent acestea sunt recunoscute ca 
factori favorizanti ai tensiunilor. Deci, este de 
așteptat ca nivelul conflictualitatii în aceste regiuni 


să rămână unul ridicat. 

Figura nr. 1: Africa, regiunea cu cel mai ridicat nivel de fragilitate 

Sursă: Found for peace, 20187 Prin urmare,suntem la asentimentul lui 


Robert Kaplan care afirma că pentru a previziona 


Actualmente, tot în aceste regiuni întâlnim conflictele următorilor 50 de ani, trebuie să 
și cea mai mare parte a conflictelor actuale, așa înțelegem lipsa resurselor, ciocnirea rasială și 
cum poate fi observat și în cadrul fig. nr. 2, culturală, schimbările climei și ale tipurilor de 
preluată din Barometrul Conflictualitatii pe 2017. războaie”. În plus, tot având în vedere regiunile 


mai putin dezvoltate, acesta este un teren fertil 


Figura nr. 2: O perspectivă panoramică asupra conflictualitatii la nivel global 

pentru a înțelege implicaţiile lipsei resurselor, 
importanţa diferenţelor culturale (atât interne dintre 
diferite grupuri, cât și între statele fragile și cele 
care intervin în operaţii de diferite tipuri pe aceste 
teritorii). 

Pe lângă identificarea regiunilor predispuse 
tensiunilor si chiar manifestării războiului şi 
importanței în cadrul lor a factorilor economici si 
culturali, un alt aspect deosebit de important 
pentru conflictualitatea prezentă şi pentru cea 
viitoare este mediul efectiv de desfăşurare al 
acestor tipuri de dinamici. Faptul că dezvoltări de 
acest gen au tot mai mult loc în mediu urban (ex: 
Alep, Daraa, Kabul, Kandahar, etc.), ne determină 
să apreciem faptul că, cei doi factori trebuie 
analizati si la nivel local, nu numai statal, pentru 
mediul specific fiecărui oraș în cauză. În mediul 
urban (ex: Hawija, Deir Ezzor, al-Qaim, etc.), 
populația poate acționa ca un catalizator al 
acţiunilor militare, influenţată de starea economică 
și specificitatile culturale, care la rândul lor pot 
determina modul cum este organizat mediul urban, 
dar și interacţiunile din cadrul acestuia. De aceea 
spre exemplu în cazul culturilor ierarhice, fapt care 
transpune și în mediul urban, populația, în 
general, respectă legile si regulamentele si este 
predispusă spre a se raporta la existența unor 
lideri. De aceea devine foarte important pentru 
acţiunile militare să fie cunoscute aceste aspecte 
și să se ia în considerare în cadrul desfășurării 
operaţiilor, cum putem observa în capitala 
Somaliei orașul Mogadishu. Pe de altă parte, de 
cele mai multe ori, în cazul zonelor de conflict, 
spațiul urban este unul multicultural, unde se 
poate manifesta o luptă pronunţată, pentru 
superioritate datorită diviziunilor etnice, culturale, 
ideologice, dar și o interacţiune bazată pe 
beneficiile rezultate in urma cooperării și 
schimburilor între etniile conlocuitoare (Istambul, 
lerusalim, etc.) Un ultim aspect ce merită 


menţionat din perspectiva regiunilor cu un grad 


ridicat de conflictualitate, este faptul că o mare 
parte a statelor au o structură internă tribală, 
manifestată și în mediul urban, ce poate aduce un 
cumul de factori sociali volatili, fiind cel mai dificil 
mediu operaţional în care se poate duce, atât o 
operație militară, cât și o misiune de sprijin logistic 
sau asistență umanitară. Un exemplu privind 
organizarea de tip tribal al orașelor îl constituie 
orașul afgan denumit Bamiyan care datorită 
regimului de organizare a fost capabil să menţină 
o stare, de oarecare stabilitate, fata de celelalte 
orașe organizate diferit din Afganistan. 

Astfel, discutând despre statele din 
regiunile cele mai afectate de conflictualitate și 
despre ceea ce poate fi identificat punctual ca 
trăsături ale mediului urban de desfășurare a unei 
operații militare, pentru înțelegerea acestui teren 
pe care se desfășoară acţiunile, au o importanţă 
deosebită, alături de tipul structurii (dacă este 
ierarhică sau colectivă, dacă se bazează mai mult 
pe o alcătuire tribală, etc.) și existența 
multiculturalitatii sau componente precum 
șomajul, sărăcia, suprapopularea, analfabetismul 
și frictiunile. Toţi acești factori socio-politico- 
economici pot fi inhibatori sau acceleratori ai 
discrepantelor socio-culturale si pot determina 
elementele cheie în planificarea si executarea 
operaţiilor militare. 

Mai mult, abordarea operaţiilor din punctul 
de vedere al aspectelor culturale și economice 
specifice mediului operational merită luată în 
considerare, datorită faptului că se manifestă o 
schimbare în focalizarea efortului militar, de la cel 
tehnologic al conflictului, la cel care cuprinde 
aspecte intelectuale sau umane ale războiului, în 
care „competența si analiza economică și 
culturală ajută prezicerea acţiunilor inamicului”. 
De aceea, așa cum observă strategul Milan Vego: 
„Un comandant trebuie să deţină cunoștințe 
aprofundate și să înțeleagă aspectele politice, 


economice, diplomatice, etnice, religioase, juridice 

si de alta natura ale teatrului de operatii in care isi 
desfășoară activitatea, altfel nu va avea succes în 


îndeplinirea sarcinilor incredintate”®. 


3. Elementele pregătirii culturale ale 
mediului operaţional 


Cultura poate fi definită ca un element 
unificator și coordonator în interiorul unei populații, 
de aceea „respectă reguli privind statutul social şi 
moral, obiceiurile comportamentale si religioase”?. 
Datorită acestor caracteristici, cultura poate 
constitui un element pivotant cu o importanţă 
deosebită în cadrul unei confruntări armate. Tot pe 
aceste fundamente, se poate afirma că într-un 
conflict armat se confruntă două culturi, atât din 
punct de vedere socio-economic, cât și din punct 
de vedere militar. 

Spre exemplu, o componentă a sistemului 
cultural este religia, care reprezintă o sursă 
importantă de valori socio-culturale de bază ale 
adversarului. Pentru a avea un avantaj în mediul 
tactic, la nivelul structurilor de comandă trebuie 
dezvoltată o strategie cu stabilirea clară de 
obiective tangibile în transformarea convingerilor 
armatei oponente în atuuri pentru realizarea 
scopurilor proprii. Pentru ca toate aceste strategii 
să fie aplicate cu succes, este nevoie de o alocare 
corespunzătoare de resurse și de un sprijin logistic 
coerent pentru toate etapele componente ale 
operației. 

Pentru a analiza și a înțelege pe deplin 
rezistența și puterea unui inamic trebuie, în 
prealabil, să stabilim caracterul inseparabil dintre 
cultură si credințe, religia armatei oponente. De 
asemenea, printr-o analiză operaţională atentă, 
trebuie identificată şi legătura dintre cultura si 
ideologia de luptă a oponentului, ţinând seama de 
acest considerent, fiecare cultură are cel puţin 
două sau mai multe subdiviziuni derivate, fiecare 


religie are, de asemenea, una sau mai multe 


subdiviziuni sau secte în aceeași arie geografică. 
Totodată, în același areal militar există una sau 
mai multe ideologii operaționale de luptă care pot fi 
aprofundate si speculate de forțele armate 
oponente. 

Fiecare facțiune militară sau politică are 
elemente specifice privind cultura și ideologia 
proprie si, fără îndoială, isi propune, în mod 
pragmatic, să câștige cât mai multă putere prin 
mijloace mai mult sau mai putin violente. Acest 
lucru se realizează prin fructificarea fiecărei 
schimbări de orientare din sistemul politic sau de 
securitate a regiunii geografice din care face parte. 
În acest sens putem afirma că oportunităţile 
generate de situaţiile neclare şi complexe pot fi 
exploatate de catre oameni și organizații 
inteligente. 

Desi aspectele obișnuite la nivelul 
populaţiei aflate în zona de operaţii, cum ar fi 
grupări sociale, idei,  meșteșuguri umane, 
convingeri și obiceiuri, religie și limbă sunt, 
aparent, fără importanţă, acestea pot schimba, în 
mod covârșitor, situaţia reală într-un conflict militar. 

Deoarece există puţine cercetări privind 
integrarea și utilizarea aspectelor culturale la 
nivelul operațional al confruntărilor militare, putem 
afirma că elementele culturale nu au fost folosite 
într-un procent acceptabil în planificarea și 
executarea misiunilor militare. 

Strategia militară înglobează aspectele 
culturale manifestate la nivelul teatrului de operații. 
Cultura poate influenţa cel mai important factor din 
mediul operational si anume resursa umană. 
Astfel, este nevoie să se investească, atât în liderii 
importanţi din sfera politică și culturală, cât și în 
diseminarea informaţiilor și perceptiilor transmise 
de către aceștia.10 

În aceeași ordine de idei, strategiile 
aplicabile în domeniul cultural duse la nivelul 
populației din mediul operaţional pot fi utilizate ca 


un catalizator sau ca o componentă a agresiunii 

hibride in cucerirea nonconventionala a unui spatiu 
sau a unei zone geografice. 

Cu toate că s-a dovedit, de-a lungul 
timpului, că strategia care abordează politica 
privind aspectele culturale ale regiunii unde se 
desfășoară acţiunea militară este esenţială, 
armatele din prezent nu își concentrează suficient 
de mult atenţia sau execută în mod incorect 
pregătirea câmpului de luptă. 

În acest moment forțele armate își 
intensifică eforturile în principal pe dezvoltarea 
capabilitatilor de luptă de tip cinetic, în loc sa 
identifice și resurse de câștigarea a unor capacităţi 
de modificare a mediului operaţional din punct de 
vedere politico-socio-cultural. 

În ultima perioadă, armatele moderne 
desfășoară operaţii de tip combat, operaţii de 
stabilizare şi reconstrucţie sau operaţii în sprijinul 
păcii în medii operaţionale complet ostile, atât din 
punct de vedere tactic, cât și din punct de vedere 
economic si cultural. Aceste conflicte, cu toate că 
au un pronunţat caracter expediționar, s-au 
transformat în operații de lungă durată, păstrându- 
și totuși anumite provocări specifice mediului 
expediționar. Totodată, datorită naturii obiectivelor 
politice și militare, radicalizarea indivizilor din 
diferite culturi ale acestor regiuni si tari au 
influențat în mod semnificativ desfăşurarea 
operaţiilor militare. 

În majoritatea conflictelor din ultimii 50 de 
ani s-a creat o falie între cultura populației din 
mediul operaţional și personalul armatelor 
participante la conflict (manifestat în special în 
războaiele din Afganistan si Irak), ceea ce a dus la 
comiterea multor greşeli şi pierderea unor 
oportunităţi, uneori, de o importanţă semnificativă. 

Reducerea discrepantelor culturale 
manifestate atat in razboaiele purtate in Irak si 
Afganistan, cat si in celelalte conflicte actuale sau 
viitoare este considerată o cerinţă critica în 


planificarea operaţiilor militare. Acest lucru este 


posibil prin studierea și implementarea lecţiilor 
învăţate în teatrele de operații, a studiilor științifice 
realizate pe această temă și, nu în ultimul rând, 
prin aplicarea experienţei acumulate de veteranii 
teatrelor de operații. La nivel operational 
contractarea de personal civil cu un înalt grad de 
specializare și cercetători care pot dezvolta diferite 
metode si tehnici de suport cultural si exerciţii de 
antrenament pentru unităţile dislocate. 

Suma acestor eforturi este una evidentă și 
anume de a dezvolta o înțelegere mai 
cuprinzătoare a culturii și a elementelor care pot 
influența desfăşurarea operațiilor militare 
expeditionare. Este demonstrat de numeroși 
cercetători! faptul că informaţiile acumulate din 
punct de vedere cultural beneficiază si sunt 
aplicate de unitățile de la nivel operativ si tactic, cu 
relativ puține influențe la nivel strategic. 

Înțelegerea importanței utilizări culturii la 
nivel tactic, poate oferi beneficii tangibile la nivelul 
operatiilor militare, doar dacă informațiile privind 
aspectele culturale ale mediului operațional nu 
sunt folosite în mod restrâns, ducând la o 
diminuare a folosirii metodelor neletale. 

În ultimele două decenii, excepția a devenit 
regula, si anume ponderea conflictelor de ordin 
asimetric si hibrid, a misiunilor de stabilitate si 
umanitare a crescut, în raport cu cele clasice. 
Acest lucru s-a datorat si acțiunii unora dintre 
factorii culturali. 

Intersectia dintre două civilizatii/culturi, si 
anume dintre populatia indigena si armata, care 
desfasoara operatii militare pe un anumit teritoriu, 
de nenumarate ori duce la crearea unor situatii 
neclare si sensibile, care pot constitui premisa unui 
conflict suplimentar. 

Un exemplu îl reprezintă faptul ca în 
întâlnirile desfășurate între comandanți, începând 
de la nivel tactic și până la nivel strategic, cu 
conducători sau chiar persoane obișnuite ale 
populației indigene, sunt pregătite din punct de 


COLOCVIU STRATEGIC NR. 2/ 2018 


vedere informational privind obiceiurile culturale 
ale partenerilor de discuţii'?. 

Însă, la nivel de execuţie nu se aplică 
același standard, militarii nefiind întotdeauna 
consiliati în ceea ce privește interacțiunile, mult 
mai numeroase, cu populația indigenă. Din cauza 
acestui fapt, soldaţii, care sunt mai puţin 
experimentați decât liderii lor, sunt nevoiţi să 
înveţe obiceiurile culturale pe parcursul misiunii. Ar 
trebui, în opinia noastră, să se ţină cont de faptul 
că unele din aceste interacțiuni culturale pot fi 
unele nefericite, putând periclita îndeplinirea 
misiunii‘®. 

Prin urmare, consideram ca accentul pus 
pe educatie si familiarizarea cu notiunile culturale 
trebuie plasat in mod corespunzător de la nivelul 
inferior la cel superior al forței armate. 

Diversitatea culturilor întâlnite la nivel 
teatrului de operații este o constantă în majoritatea 
misiunile executate, de aceea este nevoie de o 
cunoaștere cu acuratețe a obiceiurilor si culturilor 
prezente în regiunile respective, datorită faptului 
că, de multe ori, populaţii din regiuni relativ 
apropiate, aflate la distanțe de ordinul zecilor de 
kilometri pot avea culturi fundamental diferite sau 
diametral opuse, care de multe ori, sunt în conflict 
unele cu altele. 

Practica de la nivelul teatrului de operaţii a 
dovedit faptul ca subunități operaţionale, pot 
întâlni în aria de răspundere o mare varietate de 
comportamente, convingeri și perspeciive care au 
rădăcini în culturile locale și pot afecta îndeplinirea 
misiunii, situație manifestată în operaţiile duse 
împotriva ISIS din orașul Sinsenk situat la granița 
între Irak și Turcia. 

Din acest motiv, unităţile tactice sunt cele 
mai potrivite pentru a se concentra asupra modului 
în care prezenţa și acţiunile lor vor fi percepute în 
ariile lor de responsabilitate locale. În plus, o gamă 
variată de culturi, din cadrul unui mediu 
operational, va limita opţiunile de a influența 


aspectele culturale la nivelul de comandă 
operațională. 

La nivelul armatelor moderne, datorită 
lecţiilor invatate la nivelul teatrelor de operaţii, se 
tendința de a se elabora proceduri care sunt fie 
axate pe elementele mai putin cinetice ale 
mediului operaţional și anume cele: politice, 
economice, sociale, de rasă, de etnie și ideologice. 

Cultura fiind un concept complex, care 
constă în nenumărate interacțiuni complexe între 
factorii prezenți în mediul operational (Figura nr. 
3), scopul analizei unor asemenea factori este în 
primul rand de a determina credinţele, valorile, 
atitudinile si scopurile populaţiei indigene și al 
doilea rând acela de a evalua probabilitatea 


reacţiilor la cursuri specifice ale acțiunilor militare. 


Figura nr. 3: Elementele pregătirii culturale 
a mediului operaţional 

Sursă: A., G. James, 200414 


De asemenea, pot fi considerate 
elemente ale înțelegerii culturale ale mediului 
operaţional și următoarele aspecte: 

- recunoașterea culturală — încorporarea 
culturilor de tip generic în pregătirea militară 

generala, diseminand informatii despre factorii si 
elementele culturale; 

- conștientizarea culturală — expunerea 
unor aspecte culturale de bază, cum ar fi 
evoluția culturală, supraviețuirea limbilor străine, 
ce este corect sau neoportun în abordarea unei 
culturi; 

- înțelegerea culturală — conștientizare 
mai profundă a culturii specifice care sprijină 
conducătorii militari în luarea deciziilor, pe baza 
unor argumente precise, în procesele de gândire 
și ale factorilor motivanti; 

- competența culturală -— fuziunea 
înțelegerii culturale militare cu inteligența 
culturală, care permite o viziune concentrată 
asupra operaţiilor militare. Competența culturală 
oferă informaţii ale intenţiilor anumitor 
organizaţii militare sau populaţii indigene. 

Chiar dacă anterior am adus în atenţie 
una dintre definiiţiile culturii, ca un punct de 
plecare in înţelegerea necesităţii abordării 
acestui aspect în mediul operational, în 
continuare va urma o altă serie de definiţii cu 
scopul de a evidenția acele elemente esenţiale 
pentru desfășurarea activităţilor militare. Una 
dintre definițiile culturii este: „această sumă 
complexă care include cunoștințe, credinţe, arta, 
legea, morala, obiceiurile și orice alte capacităţi 
și obiceiuri dobândite de om ca membru al 
societăţii”15, continuând cu o altă definiţie a 
culturii, cum ar fi ,,programarea colectivă a minţii 
care distinge membrii unei categorii de oameni 
de alta”'6. În acest sens, putem afirma că 
elementele componente ale culturii integrează 
aspecte esenţiale pentru desfășurarea 
campaniilor militare. 

Cultura militară"”, pe de altă parte, este 
reprezentantă de arta militară care descrie un 
set de relaţii între comandanţi si subordonați și 
produsele acestor relații, cum ar fi planuri, 
concepte, doctrine. De asemenea, arta militară 
„creează premisele cognitive necesare creării 


operaţiilor la nivel tactic, operational și 
strategic”18. 

Cultura, indiferent cum este definită, este 
unul din elementele fundamentale care pot 
explicarea comportamentului uman. În mediul 
operaţional contemporan, comportamentul uman 
este unul primordial în rândul populaţiei indigene 
și al armatei care desfășoară operaţii în mediul 
respectiv, deoarece rezultatele dorite pot fi 
atinse doar cu un comportament previzibil si 
controlabil. 

În acest cadru, arta militară oferă 
contextul doctrinar și impulsul de a asigura 
cunoașterea culturală necesară de la nivelul 
teatrului de operaţii și know-how-ul privind modul 
de abordare a rețelelor sociale, etnice și 
religioase. 

Cu toate acestea, problemele culturale 
care se vor prezenta la nivelul conflictelor 
viitoare vor fi, cu siguranţă, foarte numeroase și 
se vor manifesta sub diverse forme. 
Comandantii actiunilor militare, care vor poseda 
o cunoaştere amplă culturală a mediului 
operaţional în care acţionează, vor fi mai bine 
pregătiţi să navigheze într-un context cultural 
complex. 


4. Cadrul economic și importanţa 
acestuia în desfășurarea unei operații militare 


Comandanții de astăzi pot utiliza o serie 
largă de instrumente pentru a-și atinge obiectivele 
militare, dar în același timp trebuie să fie capabili 
să folosească resursele avute la dispoziţie într-o 
ordine coerentă și eficace pentru a reuși în 
îndeplinirea misiunii. 

Pentru a face fata provocărilor mediului 
operational actual si chiar viitor, comandanții 
militari și structuri logistice ale campaniei trebuie 
să creeze grupuri de lucru sau compartimente 
care au ca sarcină primordială evaluarea și 
analiza mediului economic din teatrul de operații. 
Acest compartiment va furniza comandanților analize 

şi informații privind situaţia curentă si dinamica 
mediului economic. 

De asemenea, compartimentul cu sarcini 
de analiză economică va sprijini în mod direct 
furnizarea unor 


planificarea operaţională prin 


informații și expertize economice care pot fi 
încorporate în planificarea primară a sprijinului 
logistic al operației. 

Totodată, 


coopera cu experți civili din domeniul economic cu o 


acest compartiment poate 
bogată experienţă care pot furniza o expertiză de 
calitate ce poate face diferența, în sens pozitiv, în 
ceea ce priveşte îndeplinirea misiunii finale. La 
militare, această celulă ar fi 


nivelul comenzii 


compusă din economiști civili profesioniști cu 
experienţă în domeniul economiei și supravegherea 
și auditarea programelor economice la nivel macro, 
pentru a oferi o imagine cât mai cuprinzătoare în 
ceea ce privește oportunităţile care se pot fructifica 
din punct de vedere al sprijinului logistic real. 
Utilizarea componentelor economice nu este un 
concept nou în desfășurarea conflictele militare, de 


aceea ,,iscusinta militară pură nu este suficientă. Un 


spectru larg de acţiuni militare, paramilitare și civile 
trebuie combinate pentru a produce succese. 
Inamicul folosește confruntarea în plan economic și 
politic, propaganda și agresiunea militară comasată 
într-o combinaţie complexă. Pentru a câștiga un 
conflict, militarii trebuie să înțeleagă și să îmbine 
acţiunile politice, economice și civile cu eforturile 
militare”’®. 
La nivelul planificării si executării misiunilor 
termenul economic 


există și intelligence care 


reprezintă procesarea informaţiilor economice si 


financiare într-o manieră care contribuie la 


construirea unei imagini elocvente pentru 


comandant. Analiza si dinamica economică, 
reprezintă arta înțelegerii în avans a ceea ce s-ar 
putea întâmpla dacă operațiile sunt executate 
conform planului. 

Unul dintre cele mai uzitate instrumente 
privind analiza relațiilor prezente într-un mediu 
operational îl reprezintă matricea relațiilor, ilustrată in 
Figura nr. 2; aceasta însumează un cumul de factori 
care dețin influențe relevante în cadrul mediului 


operational și îi integrează pentru a defini relațiile 


Figura nr. 4: Matricea relațiilor dintr-un mediu operațional 

Sursă: A., G. James, 200420 

dintre acești factori. 

Analiza economică operaţională ar putea 
fi interpretată ca fiind subordonată 
finanţării/alocării resurselor financiare pentru 
desfășurarea faptului că analiza mediului 
economic din teatrul de operaţii se centrează pe 
strângerea de informații relevante pentru stabilirea 
avantajului operational, în timp ce alocarea 
bugetară presupune finanțarea executării 
suportului logistic. 

O analiză economică eficientă ar fi 
capabilă să furnizeze instrumentele necesare 
depasirii decalajul dintre capacitatea actuală de 
gestiune financiară si cerințele de planificare 
necesare pentru a sprijini obiectivele de nivel 
operațional. 

De asemenea, în urma unor analize 
economice detaliate, comandatii operationali, daca 
au aceasta delegare de competenta, pot investi in 
economiile tarilor in care se desfasoara operatia 
militară, în mod indirect, prin lucrări de 
infrastructură, investiţii în capabilități logistice, 
activități socio-culturale care pot avea un impact 
pozitiv asupra economiei ţărilor din teatrul de 
operații. Un exempluu în acestă direcție îl 
constituie investiţiile realizate de către armata 
americană în infrastructura afgană (poduri, șosele, 


baze militare, etc.). 


Consideraţii finale 


Putem afirma că este evidentă 
necesitatea evaluărilor economice și culturale la 
nivelul teatrelor de operaţii și pot oferi instrumente 
și tehnici eficiente în realizarea obiectivelor 
propuse la nivel operaţional. 

Dintr-o analiză sumară rezultă faptul că, 
documentele de planificare a operatilor militare 
sunt dificil de îmbunătăţit cu elemente economice 


și culturale ale mediului operaţional. 


Rolul și impactul componentelor culturale 
și economice ale unei operaţii nu pot fi 
subevaluate, având în vedere faptul că războaiele 
moderne sunt purtate între adversari motivaţi 
social, religios și economic. Acordarea unei 
importante necorespunzătoare acestor aspecte a 
dus la eșecul unor campanii militare, chiar dacă 
ele au fost purtate între oponenți de calibru diferit. 
Nu de puţine ori armatele mai puţin dotate 
tehnologic și numeric, au avut câștig de cauză în 
detrimentul unor armate mult mai bine echipate și 
încadrate, datorită utilizării aspectelor culturale, 
sociale, fundamentalizarii ideologiilor religioase si 
ale factorilor economici locali. 

Datorită acestor aspecte complexe, este 
nevoie de doctrine și regulamente adaptate la 
cerințele mediului operational și particularitatile 
teatrelor de operații pentru a putea fi folosite la 
adevărata lor valoare. 

Pentru a preîntâmpina eventualele 
probleme privind aspectele economice și culturale 
ale teatrului de operaţii, este necesar ca liderii 
militari să creeze un nivel mai profund al 
competenţelor socio-economice prin utilizarea 
cunoștințelor de specialitate în toate etapele 
operaţiilor militare. 

În condiţiile mediului operaţional 
contemporan, comandanții trebuie să depună 
eforturi susţinute pentru a atinge nivelul necesar şi 
suficient de competenţă în plan economic şi 
cultural, astfel încât să exploateze oportunităţile ce 
pot apărea în dinamica situaţiei operaţionale. 
Aceasta se va manifesta în abilităţile necesare 
pentru a înţelege adversarul si pentru a conduce 
operaţiile neletale ale războiului. 

Se observă, de-a lungul timpului, faptul că 
majoritatea războaielor pot fi definite ca ciocniri ale 
civilizaţiilor, acestea având si componente 
economice si culturale. De-a lungul istoriei, aceste 


aspecte au declanșat majoritatea războaielor, dar, 

în aceeași măsură, le-au şi condus spre 
soluţionare. 

Transformarea de la gradul de 
conștientizare a implementării economice și 
culturale la competenţa propriu-zisă privind aceste 
elemente poate aduce un plus în planificarea, 
executarea și realizarea obiectivelor unei operaţii 
militare, deoarece tendinţa la nivel global este de a 
limita decalajele social-culturale și economice în 
contextul unui mediu operațional interconectat și 


globalizat. 

Rolul si impactul componentelor culturale si economice ale unei operatii nu pot fi subevaluate, 


având in vedere faptul că războaiele moderne sunt purtate între adversari motivaţi social, religios si 


economic. Acordarea unei importante necorespunzătoare acestor aspecte a dus la eșecul unor 
campanii militare, chiar dacă ele au fost purtate între oponenți de calibru diferit. Nu de puţine ori 
armatele mai puţin dotate tehnologic și numeric, au avut câștig de cauză în detrimentul unor armate 
mult mai bine echipate și încadrate, datorită utilizării aspectelor culturale, sociale, fundamentalizării 
ideologiilor religioase si ale factorilor economici locali. 


Putem afirma că este evidentă necesitatea evaluărilor economice și culturale la nivelul teatrelor 
de operații și pot oferi instrumente și tehnici eficiente în realizarea obiectivelor propuse la nivel 
operaţional. 

